《近买山范湾自营藏地与亡弟草塘君及外家墓茔悉可跂望感事述情继有是作 其八》
宋代·薛嵎

赢得青山终老看，闲身受用不须多。风霜落木时将暮，功业无心镜懒磨。

道士共联石鼎句，村童能和草庵歌。盖棺一事安排了，肯信光阴去似梭。

作者简介：（1212—?）温州永嘉人，字仲止，一字宾日。理宗宝祐四年进士。官长溪簿。诗宗永嘉一派。有《云泉集》。